สวัสดีค่ะ พอดีเปลือกตากระตุกบ่อยมากเลยในช่วง3-4วันที่ผ่านมา แล้วก็มีอาการปวดศีรษะตรงกลางด้วยค่ะ รู้สึกมึนๆงงๆ เหนื่อยง่าย เป็นอะไรร้ายแรงไหมคะ
สวัสดีค่ะ อาการเปลือกตากระตุก อาจเกิดจาก-มีสิ่งแปลกปลอมเข้าตาเช่นฝุ่น สารเคมี-กล้ามเนื้อบริเวณรอบๆมีการขยับผิดปกติชั่วคราว-ระคายเคืองตาจากการใส่คอนแทคเลนส์-ภูมิแพ้ เช่น ภูมิแพ้ตามฤดูกาล อาจมีคันตาร่วมด้วย-ตาแห้งดังนั้นมีความเป็นไปได้หลายอย่างค่ะ แนะนำพบจักษุแพทย์เพื่อตรวจร่างกายทางตาอย่างละเอียดหากยังมีอาการเป็นเรื้อรังและมากขึ้นเรื่อยๆ มีตาแดง มองเห็นไม่ชัดเจน หรือเห็นภาพเบลออาการปวดหัวมึนงง อาจเกิดจากการที่ตากระตุกมากไป หรือเกิดจากสาเหตุอื่นๆเช่นกล้ามเนื้อรอบศีรษะตึงตัว ปวดไมเกรน ปวดเกี่ยวกับสาเหตุทางสมอง ถ้าาเป็นมาก ควรไปพบแพทย์เพื่อตรวจเพิ่มเติมเช่นกันการดูแลตัวเองเบื้องต้น ล้างมือให้สะอาดอยู่เสมอหลังจากสัมผัสดวงตา ไม่เอามือไปขยี้ตาบ่อยๆ ใส่แว่นกันแดดเมื่อต้องออกกลางแจ้ง